**Informačná povinnosť prevádzkovateľa**

podľa čl. 13 nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“) v súlade s

§ 19 zákona č. 18/2018 Z. z. o ochrane osobných údajov (ďalej len „zákon“).

1. Prevádzkovateľ:

**Hospic Milosrdných sestier**

Súvoz 739

911 01 Trenčín

IČO: 50 333 356

(ďalej len ako „**Prevádzkovateľ**“)

1. Dotknuté osoby sa môžu obracať so svojimi **pripomienkami a žiadosťami** týkajúcimi sa spracúvania osobných údajov na Mgr. Henrietu Žilkovú, a to písomnou formou alebo osobne na adrese :

**Súvoz 739, 911 01 Trenčín**

tel. kontakt 0903 501 638, e-mail: riaditel@hospictn.sk

(ďalej len ako „**Zodpovedná osoba**“)

1. Prevádzkovateľ spracúva osobné údaje na tieto **účely**:
   1. **Prijatie pacienta do hospicovej starostlivosti** na základe právneho základu.

Prevádzkovateľ si vyhradzuje právo pri prijatí a hospitalizácii pacienta zdokumentovať rany a dekubity prijímaného pacienta. Fotodokumentácia bude súčasťou lekárskej dokumentácie pacienta. Pre tento konkrétny úkon je právnym základom na spracúvanie osobných údajov dotknutej osoby čl. 6 ods. 1 písm. f) Nariadenia – oprávnený záujem Prevádzkovateľa. Prevádzkovateľ tento právny základ potvrdil spracovaním Testu proporcionality pre daný účel.

Bližšie informácie o účele a kategóriách spracovávaných osobných údajov sú obsiahnuté v **Zázname o spracovateľských činnostiach – INFS02 Pacienti a čakatelia** Prevádzkovateľa, ktorý tvorí prílohu tejto informačnej povinnosti Prevádzkovateľa.

Pri spracúvaní osobných údajov je právnym základom čl. 6 ods. 1 písm. b) Nariadenia EP a Rady (EU) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov v súlade s § 13 zákona č. 18/2018 Z. z. o ochrane osobných údajov.

1. **Doba spracúvania** osobných údajov na jednotlivé účely je určená v rozsahu:
   1. **20 rokov** na spracúvanie osobných údajov pacienta hospicu, v prípade odmietnutia žiadosti o prijatie do hospicu budú osobné údaje bezodkladne zlikvidované (skartovaním).
2. Získané osobné údaje v celom rozsahu nebudú spracovávané žiadnym sprostredkovateľom.

VI. Osobné údaje budú uchovávané bezpečne, v súlade s **Bezpečnostným projektom informačných systémov osobných údajov** Prevádzkovateľa. Prístup k Vašim osobným údajom budú mať výlučne len osoby, ktoré sú poverené Prevádzkovateľom a konajú na základe jeho pokynov. Vaše osobné údaje budú zálohované, zálohy slúžia na predchádzanie bezpečnostným incidentom v prípade ich poškodenia, straty, odcudzenia alebo znehodnotenia. Zo zálohovaných úložísk budú vymazané ihneď, ako to bude možné. Prenos osobných údajov do tretej krajiny alebo medzinárodnej organizácie sa neuskutočňuje. Osobné údaje nebudú použité zo strany Prevádzkovateľa na automatizované individuálne rozhodovanie vrátanie profilovania.

1. Spracúvanie osobných údajov podľa ods. III písm. a) je zákonnou požiadavkou, t. j. na spracúvanie osobných údajov sa nevyžaduje súhlas dotknutej osoby.
2. Dotknutá osoba má právo na **prístup k svojim údajom**. Na základe žiadosti dotknutej osoby vystaví prevádzkovateľ potvrdenie o tom, či sa spracúvajú osobné údaje dotknutej osoby, ktoré sa jej týkajú. Pokiaľ prevádzkovateľ tieto údaje spracúva, vystaví na základe žiadosti kópiu týchto osobných údajov dotknutej osoby.
3. Vystavenie prvej kópie podľa ods. VIII je bezplatné. Za akékoľvek ďalšie kópie, o ktoré osoba požiada, bude prevádzkovateľ účtovať poplatok zodpovedajúci administratívnym nákladom, ktoré mu s vystavením kópie vzniknú. Pokiaľ osoba požiada o informácie formou elektronických prostriedkov, budú jej poskytnuté v bežne používanej elektronickej podobe, a to formou e-mailu, pokiaľ nepožiada o iný spôsob.
4. Dotknutá osoba má právo na **opravu osobných údajov**, pokiaľ o nej prevádzkovateľ eviduje nesprávne osobné údaje. Zároveň má dotknutá osoba právo na **doplnenie** neúplných osobných údajov. Prevádzkovateľ vykoná opravu, prípadne doplnenie osobných údajov bez zbytočného odkladu po tom, čo ho dotknutá osoba požiada.
5. Dotknutá osoba má **právo na vymazanie** osobných údajov, ktoré sa jej týkajú, za predpokladu, že:
   1. osobné údaje už nie sú potrebné na účely, na ktoré sa získavali alebo inak spracúvali;
   2. dotknutá osoba odvolá súhlas, na základe ktorého sa spracúvanie vykonáva,
   3. dotknutá osoba namieta voči spracúvaniu osobných údajov podľa ods. XIX,
   4. osobné údaje sa spracúvali nezákonne,
   5. je dôvodom pre výmaz splnenie povinnosti zákona, osobitného predpisu alebo medzinárodnej zmluvy, ktorou je Slovenská republika viazaná, alebo
   6. osobné údaje sa získavali v súvislosti s ponukou služieb informačnej spoločnosti osobe mladšej ako 16 rokov.
6. Dotknutá osoba nebude mať právo na výmaz osobných údajov za predpokladu, že je ich spracúvanie potrebné:
   1. na uplatnenie práva na slobodu prejavu a na informácie;
   2. na splnenie povinnosti podľa zákona, osobitného predpisu alebo medzinárodnej zmluvy, ktorou je Slovenská republika viazaná, alebo na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi,
   3. z dôvodov verejného záujmu v oblasti verejného zdravia,
   4. na účely archivácie vo verejnom záujme, na účely vedeckého alebo historického výskumu či na štatistické účely, pokiaľ je pravdepodobné, že právo na výmaz znemožní alebo závažným spôsobom sťaží dosiahnutie cieľov takéhoto spracúvania, alebo
   5. na preukazovanie, uplatňovanie alebo obhajovanie právnych nárokov.
7. Prevádzkovateľ vykoná výmaz osobných údajov dotknutých osôb na základe žiadosti, a to bez zbytočného odkladu po tom, čo vyhodnotí, že žiadosť dotknutej osoby je dôvodná.
8. Dotknutá osoba má **právo na obmedzenie spracúvania** osobných údajov, pokiaľ:
   1. napadne správnosť osobných údajov námietkou podľa ods. XVIII, a to počas obdobia umožňujúceho prevádzkovateľovi overiť správnosť osobných údajov;
   2. spracúvanie je protizákonné a dotknutá osoba žiada namiesto výmazu osobných údajov obmedzenie ich použitia;
   3. prevádzkovateľ už nepotrebuje osobné údaje na účely spracúvania, ale potrebuje ich dotknutá osoba na preukázanie, uplatňovanie alebo obhajovanie právnych nárokov;
   4. dotknutá osoba namietala voči spracúvaniu osobných údajov na základe oprávneného nároku prevádzkovateľa, a to až do overenia, či oprávnené dôvody na strane prevádzkovateľa prevažujú nad oprávnenými dôvodmi dotknutej osoby.
9. Pokiaľ dotknutá osoba žiada o obmedzenie spracúvania jej osobných údajov, prevádzkovateľ nebude s dotknutými údajmi vykonávať žiadne spracovateľské operácie, okrem uchovávania, bez súhlasu dotknutej osoby.
10. Dotknutá osoba bude prevádzkovateľom informovaná, pokiaľ bude obmedzenie spracúvania týchto údajov zrušené.
11. Dotknutá osoba má **právo na prenosnosť údajov**, čo znamená získanie osobných údajov, ktoré poskytla prevádzkovateľovi, pričom má právo preniesť tieto údaje ďalšiemu prevádzkovateľovi v bežne používateľnom a strojovo čitateľnom formáte za predpokladu, že osobné údaje boli získané na základe súhlasu dotknutej osoby alebo na základe zmluvy a ich spracovanie prebieha formou automatizovaných prostriedkov.
12. Dotknutá osoba má právo kedykoľvek **namietať voči spracúvaniu jej osobných údajov** z dôvodov týkajúcich sa jej konkrétnej situácie. Dotknutá osoba môže namietať spracúvanie jej osobných údajov na základe:
    1. právneho titulu plnenia úloh realizovaných **vo verejnom záujme**alebo pri výkone verejnej moci, alebo z právneho titulu **oprávneného záujmu** prevádzkovateľa,
    2. spracúvania osobných údajov na účely **priameho marketingu,**
    3. spracovania na účely **vedeckého či historického výskumu alebo na štatistické účely.**
13. Pokiaľ dotknutá osoba namietne spracúvanie osobných údajov na účely priameho marketingu podľa bodu XVIII písm. b), jej osobné údaje prevádzkovateľ **nemôže ďalej spracúvať**.
14. Prevádzkovateľ doručenú námietku v primeranom čase posúdi. Prevádzkovateľ nesmie ďalej spracúvať osobné údaje, ak nepreukáže nevyhnutné oprávnené záujmy na spracúvanie osobných údajov, ktoré prevažujú nad právami alebo záujmami dotknutej osoby, alebo dôvody na uplatnenie právneho nároku.
15. Dotknutá osoba má právo **kedykoľvek** **odvolať svoj súhlas** so spracovaním osobných údajov, pokiaľ bolo spracúvanie osobných údajov založené na tomto právnom titule.
16. Dotknutá osoba svoj súhlas **odvolá** **kontaktovaním zodpovednej osoby** so svojou požiadavkou akýmkoľvek zvoleným spôsobom.
17. Zákonnosť spracúvania osobných údajov na základe udeleného súhlasu však nie je jeho odvolaním dotknutá.
18. Dotknutá osoba má **právo podať návrh na začatie konania** Úradu na ochranu osobných údajov Slovenskej republiky, pokiaľ sa domnieva, že boli porušené jej práva v oblasti ochrany osobných údajov.

**ZÁZNAM O SPRACOVATEĽSKÝCH ČINNOSTIACH**

**podľa článku 30 nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov v súlade s § 37 zákona č. 18/2018 Z. z. o ochrane osobných údajov**

|  |
| --- |
| I. NÁZOV INFORMAČNÉHO SYSTÉMU OSOBNÝCH ÚDAJOV |
| INFS 02 Pacienti a čakatelia |

|  |  |
| --- | --- |
| II. ÚDAJE O PREVÁDZKOVATEĽOVI | |
| Prevádzkovateľ | Hospic Milosrdných sestier |
| Identifikačné číslo organizácie (IČO) | 50333356 |
| Obec a PSČ | Trenčín, 911 01 |
| Ulica a číslo | Súvoz 739 |
| Štát | SK |
| Sprostredkovateľ | Nie je vymenovaný |
| Identifikačné číslo organizácie (IČO) |  |
| Obec a PSČ |  |
| Ulica a číslo |  |
| Štát |  |
| Zástupca prevádzkovateľa | nie je vymenovaný |
| Zodpovedná osoba ( meno a priezvisko, kontakty – tel. číslo, email ) |  |

|  |  |
| --- | --- |
| III. ÚDAJE O INFORMAČNOM SYSTÉME OSOBNÝCH ÚDAJOV | |
| Účel spracúvania osobných údajov | plnenie povinností poskytovateľa hospicovej starostlivosti |
| Právny základ spracúvania osobných údajov | - zákon č. 580/2004 Z. z. o zdravotnom poistení o zmene  a doplnení zákona č. 95/2002 Z. z. o poisťovníctve v znení neskorších predpisov  - zákon č. 461/2003 Z. z. o sociálnom poistení v znení  neskorších predpisov  - zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov  - zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov  - čl. 6 ods. 1 písm. f) Nariadenia – oprávnený záujem Prevádzkovateľa (fotodokumentácia pacienta pri prijatí a hospitalizácii u Prevádzkovateľa) |
| Okruh dotknutých osôb | pacienti hospicu, čakatelia, zákonný zástupca pacienta, príbuzní pacientov, bývalí pacienti |
| Kategória osobných údajov | - meno, priezvisko, rodné priezvisko a titul,  - rodné číslo, dátum a miesto narodenia,  - podpis,  - rodinný stav,  - trvalé bydlisko, prechodné bydlisko,  - údaje o vzdelaní,  - spôsobilosť na právne úkony,  - zamestnanie (posledné vykonávané),  - telefónne číslo, e-mailová adresa,  - vzťah k pacientovi,  - meno a priezvisko zákonného zástupcu (v prípade zbavenia spôsobilosti na právne úkony pacienta),  - číslo právoplatného rozhodnutia, kto a kedy rozhodnutie vydal,  - meno, priezvisko praktického lekára pacienta,  - adresa praktického lekára,  - telefónne číslo, e-mailová adresa praktického lekára,  - fotodokumentácia rán a dekubitov pacienta pri príjme a hospitalizácii |
| Lehota na výmaz OÚ | 20 rokov |
| Označenie bezpečnostných opatrení | bezpečnostný projekt informačného systému osobných  údajov |

|  |  |
| --- | --- |
| IV. SPRACOVATEĽSKÉ OPERÁCIE S OSOBNÝMI ÚDAJMI | |
| Poskytovanie osobných údajov | |
| Tretie strany (prípadne okruh tr. strán) | Právny základ |
| sociálna poisťovňa | zákon č. 461/2003 Z. z. o sociálnom poistení  v znení neskorších predpisov; zákon  č. 43/2004 Z. z. o starobnom dôchodkovom  sporení a o zmene a doplnení niektorých  zákonov v znení neskorších predpisov |
| zdravotné poisťovne, zdravotná starostlivosť | zákon č. 580/2004 Z. z. o zdravotnom  poistení o zmene a doplnení zákona  č. 95/2002 Z. z. o poisťovníctve a o zmene a  doplnení niektorých zákonov v znení  neskorších predpisov  - zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov  - zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov |
| Cezhraničný prenos osobných údajov | |
| Tretia krajina | Právny základ |
| osobné údaje sa neprenášajú |  |